**Piedāvājuma vērtēšana**

1. Komisija piedāvājumu vērtē šādā kārtībā:
   1. katra Pretendenta vērtējums tiek apkopots šādā tabulā:

1.tabula

|  |  |  |  |
| --- | --- | --- | --- |
| **Nr. p.k.** | **Vērtēšanas kritērijs** | **Kritērijs ir/nav izpildīts**  **(+/-)** | **Piezīmes** |
| 1. | **Piedāvājuma noformējums:** | | |
| 1.1. | sagatavots rakstisks pieteikums latviešu valodā; |  |  |
| 1.2. | pieteikuma teksts ir skaidri formulēts un saprotams; |  |  |
| 1.3. | pieteikumā norādīts iestādes nosaukums, reģistrācijas numurs un juridiskā adrese; |  |  |
| 1.4. | piedāvājumu parakstījusi persona, kurai ir tiesības pārstāvēt uzņēmumu, bet, ja piedāvājumu parakstījusi pilnvarotā persona, piedāvājumam pievienots pilnvaras oriģināls vai normatīvajos aktos noteiktajā kārtībā apliecināta tās kopija; |  |  |
| 1.5. | pieteikuma veidlapā ir aizpildīta visa pieprasītā informācija un tajā iekļauti visi attiecīgie apliecinājumi. |  |  |
| 2. | Pretendentam nākošajā darba dienā pēc piedāvājuma atvēršanas (informāciju iegūstot no Valsts ieņēmumu dienesta publiskās nodokļu parādnieku datubāzes) nav Valsts ieņēmumu dienesta administrēto nodokļu (nodevu) parāda vai tas nepārsniedz EUR 150,00. |  |  |
| 3. | Pretendentam nav uzsākts likvidācijas vai maksātnespējas process, nav apturēta Pretendenta saimnieciskā darbība. |  |  |
| 4. | Pretendents pieteikumā ir norādījis informāciju par speciālistiem, kuri veiks šķidruma citoloģijas un Cilvēka papilomas vīrusa (CPV) izmeklējumus, norādot vārdu, uzvārdu, identifikatoru, specialitāti un apmācību sertifikāta apliecinājuma izsniegšanas datumu. |  |  |
| 5. | **Vērtēšanas kritēriji Pretendentiem, kas piesakās veikt šķidruma citoloģijas skrīninga, pēcskrīninga un diagnostiskos izmeklējumus, primāros Cilvēka papilomas vīrusa (CPV) skrīninga un pēcskrīninga izmeklējumus:** | | |
| 5.1. | Pretendents ir nodrošinājis medicīnas laboratorijas akreditāciju atbilstoši standarta LVS EN ISO 15189:2013 „Medicīnas laboratorijas. Īpašās prasības uz kvalitāti un kompetenci” prasībām. Akreditācijas sfērā ir iekļauti citoloģiskie un molekulāri bioloģiskie izmeklējumi, kas ietver šķidruma citoloģijas metodi un CPV noteikšanas metodi; |  |  |
| 5.2. | Pretendenta nodarbināto speciālistu skaits, ar laboratorijas ārsta/ speciālista sertifikātu un apmācību apliecinājumu šķidruma citoloģijas testu veikšanai, ir ne mazāks kā 2 (divi); |  |  |
| 5.3. | Pretendents iepriekšējā kalendārā gada laikā ir veicis ne mazāk kā 15 000 dzemdes kakla citoloģijas izmeklējumu, t.sk. valsts apmaksātus un maksas izmeklējumus; |  |  |
| 5.4. | Pretendents var nodrošināt šķidruma citoloģijas un CPV paraugu uzglabāšanu konservējošā šķidrumā ne mazāk kā 30 dienas; |  |  |
| 5.5. | Pretendents var nodrošināt visu šķidruma citoloģijas izmeklējumu preparātu stikliņu uzglabāšanu ne mazāk kā 10 gadus; |  |  |
| 5.6. | Pretendents var nodrošināt augsta riska CPV tipu noteikšanu, atsevišķi ģenotipējot vismaz 16. un 18., visaugstākā riska CPV tipus, skrīninga un pēcskrīninga izmeklējumu ietvaros, pielietojot kādu no metodēm, kas iekļauta primārajam dzemdes kakla skrīningam rekomendēto metožu pilnas validācijas sarakstā\*; |  |  |
| 5.7. | Pretendents var nodrošināt secīgu CPV noteikšanas testu veikšanu no šķidruma citoloģijas izmeklējumam paņemtā parauga un otrādi (atbilstoši DIENESTA tīmekļvietnē www.vmnvd.gov.lv sadaļā “Profesionāļiem > Līgumu dokumenti > NVD sagatavotā informācija > Ambulatorie pakalpojumi” publicētiem valsts organizētā dzemdes kakla vēža skrīninga sniegšanas nosacījumiem ne vēlāk kā 10 (desmit) darba dienu (pirmā darbdiena ir nākamā darbdiena) laikā pēc parauga nogādāšanas laboratorijā; |  |  |
| 5.8. | Pretendents var nodrošināt šķidruma citoloģijas un CPV noteikšanas konteineru (barotņu) un paraugu paņemšanas birstīšu piegādi līdz ārstniecības iestādes norādītai adresei visā Latvijas Republikas teritorijā ārstniecības iestādēm, kas nodrošina dzemdes kakla skrīninga izmeklējumu paraugu paņemšanu un, Dienesta līgumpartneriem, kas nodrošina diagnostisko izmeklējumu paraugu paņemšanu; |  |  |
| 5.9. | Pretendents var piegādāt šķidruma citoloģijas un CPV noteikšanas konteinerus (barotnes) un paraugu paņemšanas birstītes ne vēlāk kā 5 (piecu) darba dienu laikā pēc ārstniecības iestādes pieprasījuma ārstniecības iestādes norādītā adresē; |  |  |
| 5.10. | Pretendents var nodrošināt izmeklējamā materiāla savākšanu un transportēšanu uz laboratoriju no ārstniecības iestādes uz kuru pirms tam piegādājis šķidruma citoloģijas un CPV noteikšanas konteinerus (barotnes) un paraugu paņemšanas birstītes. Kā arī izmeklējamā materiāla transportēšanu uz laboratoriju no dažādiem Latvijas Republikas reģioniem ne retāk kā 1(vienu) reizi 5 (piecu) darba dienu laikā, iepriekš par to vienojoties ar ārstniecības iestādi; |  |  |
| 5.11. | Pretendents var nodrošināt šķidruma citoloģijas izmeklējuma un CPV testa rezultāta, ar DIENESTA sagatavotu rezultātu skaidrojumu, pieejamību vienotās veselības nozares elektroniskās informācijas sistēmā un paziņošanu personai, ja pieejama personas kontaktinformācija, un ārstam nosūtītājam ne vēlāk kā 10 (desmit) darba dienu laikā (pirmā darbdiena ir nākamā darbdiena) pēc parauga saņemšanas dienas laboratorijā. |  |  |
| 5.12. | Pretendents var nodrošināt šķidruma citoloģijas izmeklējuma un CPV testa rezultāta, ar DIENESTA sagatavotu rezultātu skaidrojumu paziņošanu pacienta ģimenes ārstam, gadījumā, ja šķidruma citoloģijas skrīninga rezultāts ir A2, A3 vai A5 un pozitīvs CPV, AH, A4 un A6, kā arī ja pozitīvs CPV primārā CPV skrīninga gadījumā ne vēlāk kā 10 (desmit) darba dienu laikā (pirmā darbdiena ir nākamā darbdiena) pēc parauga saņemšanas dienas laboratorijā. |  |  |
| 6. | Pretendents pieteikumā ir norādījis informāciju par pakalpojuma sniegšanas vietu un kontaktinformāciju, kā būs iespējams pieteikt paraugu paņemšanas konteinerus (barotnes) un paraugu paņemšanas birstītes. |  |  |

* 1. uz ārstniecības iestādēm, kas nodrošina onkoloģisko dzemdes kakla vēža ārstēšanu neattiecas izmeklējumu sniegšanas kārtībā iekļautie 5.3., 5.8., 5.9., 5.10. apakšpunkti;
  2. nepieciešamības gadījumā Dienests pieprasa papildu informāciju par Pretendentu Veselības inspekcijai;
  3. Mainoties faktiskiem apstākļiem, lai nodrošinātu pakalpojuma sniegšanas nepārtrauktību un pieejamību pacientiem, Dienests ir tiesīgs izvirzīt arī citus izmeklējumu sniegšanas kritērijus, iepriekš par to rakstiski informējot pakalpojumu sniedzējus un publicējot informāciju Dienesta tīmekļa vietnē;
  4. Pretendents, kurš nav izpildījis kādu no šī dokumenta 1.1.apakšpunktā norādītajiem prasību kritērijiem (Komisija ir tiesīga izvērtēt, vai šī nolikuma 1.1.apakšpunkta norādīto kritēriju neizpilde ir būtiska, un izlemt par pretendenta turpmāku dalību vērtēšanā), tiek noraidīts un atzīts par neatbilstošu līguma par šķidruma citoloģijas un primārā cilvēka papilomas vīrusa izmeklējumu veikšanu un apmaksu slēgšanai;
  5. Pretendents, kurš ir izpildījis visus šī dokumenta 1.1.apakšpunktā norādītos speciālo prasību kritērijus, tiek atzīts par atbilstošu līguma par šķidruma citoloģijas un primārā cilvēka papilomas vīrusa izmeklējumu veikšanu un apmaksu slēgšanai;
  6. Komisija vērtē Pretendentu atbilstību minētajām prasībām Komisijas sēdē, aizpildot vērtēšanas tabulas, un par katru Pretendentu pieņem lēmumu par atbilstību vai neatbilstību vērtēšanas kritērijiem un par līguma par šķidruma citoloģijas un primārā cilvēka papilomas vīrusa izmeklējumu veikšanu un apmaksu slēgšanu ar attiecīgo Pretendentu. Komisijas vērtējums tabulās un visi lēmumi tiek atspoguļoti Komisijas piedāvājumu vērtēšanas sēdes protokolā, kuru paraksta visi Komisijas locekļi, kuri piedalās Pretendentu vērtēšanā un lēmumu pieņemšanā;
  7. Izdarot atzīmi par katra Pretendenta piedāvājuma vērtējumu tabulā, Komisija pieņem lēmumu ar klātesošo Komisijas locekļu balsojumu. Ja Komisijas locekļu balsojums sadalās vienādi, izšķirošais ir Komisijas priekšsēdētāja balsojums.

1. Komisijas saskaņā ar 1.punktu pieņemtie lēmumi tiek noformēti katram Pretendentam atsevišķa dokumenta veidā, kas atbilst Administratīvā procesa likuma prasībām, iesniegti galīgā lēmuma pieņemšanai un parakstīšanai Dienesta direktoram un Administratīvā procesa likumā noteiktajā termiņā nosūtīti katram Pretendentam.

*\*2020 list of human papillomavirus assays suitable for primary cervical cancer screening*

*Marc Arbyn, Marie Simon, Eliana Peeters, Lan Xu, Chris J.L.M. Meijer, et al. https://doi.org/10.1016/j.cmi.2021.04.031*